བཞི་པ།སྒུལ་ནུས་རྙིང་པ་མེད་པར་བཟོ་བ་དང་སྒུལ་ནུས་གསར་པ་སྐྱེད་སྲིང་བྱེད་པའི་དབར་གྱི་འབྲེལ་བར་སྟངས་འཛིན་ཡང་དག་བྱས་ནས་འབྲི་ཆུའི་དཔལ་འབྱོར་ཁུལ་དུ་དེང་རབས་ཅན་གྱི་དཔལ་འབྱོར་མ་ལག་འཛུགས་སྐྲུན་ལ་སྐུལ་འདེད་གཏོང་དགོས།འགུལ་ནུས་འཕེལ་རྒྱས་གཏོང་བ་དེས་མྱུར་ཚད་དང་།ནུས་ཆོད།རྒྱུན་མཐུད་རང་བཞིན་བཅས་ཀྱི་འཕེལ་རྒྱས་ཐག་གཅོད་བྱེད་ཐུབ།མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ལ་སྐུལ་འདེད་ཏན་ཏིག་གཏོང་བ་དང་།འབྲི་ཆུའི་དཔལ་འབྱོར་ཁུལ་གྱི་འཕེལ་རྒྱས་ཀྱི་སྒུལ་ཤུགས་བསྒྱུར་རྒྱུར་སྐུལ་འདེད་བཏང་སྟེ་དེང་རབས་ཅན་གྱི་དཔལ་འབྱོར་མ་ལག་སྐྲུན་དགོས།དཔའ་བོས་རང་ལག་གཅོད་པ་དང་རུས་འདྲད་དུག་སེལ་གྱི་ཆོད་སེམས་ལ་བརྟེན་ནས་སྒུལ་ནུས་རྙིང་པ་ཕྱིར་འབུད་འོས་འཚམ་བྱེད་པ་དང་།ནུས་མེད་མཁོ་སྤྲོད་མེད་པར་བཟོ་བ།མ་འཇོག་དང་རྒྱུ་རྐྱེན་གཙོ་ཁྲིད་དུ་བྱེད་པའི་ལམ་རྙིང་རྦད་དེ་དོར་ནས་སྒུལ་ནུས་གསར་པ་འཕེལ་རྒྱས་གཏོང་བར་ཆ་རྐྱེན་སྐྲུན་པ་དང་བར་མཐོངས་བཞག་ནས་སླར་ཡང་འཕེལ་རྒྱས་འགྲོ་བ་བྱེད་དགོས།